
ANEKS 1
TERMAT E REFERENCËS (TOR)
Pozicioni:
Asistent/e Lokal/e, Tiranë
Projekti:
"Luaj dhe mëso për gjithë jetën"
Periudha e zbatimit të projektit:
mars – nëntor 2026

1. Qëllimi i angazhimit
Asistenti/ja Lokal/e do të mbështesë zbatimin e aktiviteteve të projektit “Luaj dhe mëso për gjithë jetën” në Bashkinë Tiranë, duke kontribuar në koordinimin në terren, komunikimin institucional dhe monitorimin e proceseve të lidhura me përzgjedhjen e institucioneve përfituese, shpërndarjen dhe integrimin e Kit-eve të Zhvillimit të Fëmijërisë së Hershme (ECD Kits), si dhe organizimin e trajnimeve për ngritjen e kapaciteteve të edukatoreve të arsimit parashkollor.

2. Përgjegjësitë dhe detyrat kryesore
Në kuadër të këtij angazhimi, Asistenti/ja Lokal/e do të jetë përgjegjëse për:
· Mbajtjen e komunikimit dhe koordinimit të vazhdueshëm me kopshtet përfituese në Bashkinë Tiranë, duke lehtësuar zbatimin e aktiviteteve të projektit.
· Mbështetjen e procesit të identifikimit dhe përzgjedhjes së edukatoreve pjesëmarrëse në trajnimet e projektit, në bashkëpunim me institucionet përfituese dhe ekipin e YWCA Albania.
· Koordinimin e aktiviteteve të trajnimit me edukatoret, përfshirë komunikimin me pjesëmarrësit, organizimin logjistik dhe mbështetjen gjatë zhvillimit të tyre.
· Mbështetjen e procesit të shpërndarjes dhe dokumentimit të Kit-eve të Zhvillimit të Fëmijërisë së Hershme (ECD Kits) dhe materialeve didaktike në institucionet përfituese.
· Mbledhjen dhe sistemimin e dokumentacionit të aktiviteteve të realizuara, përfshirë listat e pjesëmarrjes, fotografitë, formularët dhe evidenca të tjera mbështetëse.
· Mbështetjen e proceseve të monitorimit dhe raportimit përmes ofrimit të informacionit mbi progresin, rezultatet dhe sfidat e identifikuara gjatë zbatimit në terren.
· Ofrimin e mbështetjes administrative dhe koordinuese sipas kërkesave të YWCA Albania dhe nevojave të projektit.

3. Deliverables
Deliverable 1: Koordinimi me institucionet përfituese dhe përzgjedhja e edukatoreve pjesëmarrëse
Përshkrimi:
Mbështetje për koordinimin me kopshtet përfituese në Bashkinë Tiranë, identifikimin dhe përzgjedhjen e edukatoreve që do të marrin pjesë në aktivitetet e trajnimit, si dhe sigurimin e komunikimit të vazhdueshëm me institucionet dhe pjesëmarrësit.
Deliverable 2: Koordinimi dhe mbështetja e trajnimeve me edukatoret
Përshkrimi:
Mbështetje në organizimin dhe realizimin e trajnimeve për edukatoret e institucioneve përfituese, duke përfshirë koordinimin e pjesëmarrësve, organizimin logjistik, mbledhjen e dokumentacionit dhe evidencave të trajnimit.
Deliverable 3: Dokumentimi i procesit të shpërndarjes së ECD Kits dhe materialeve didaktike
Përshkrimi:
Mbështetje në organizimin, koordinimin dhe dokumentimin e procesit të shpërndarjes së Kit-eve të Zhvillimit të Fëmijërisë së Hershme dhe materialeve didaktike në institucionet përfituese, duke përfshirë evidencat e dorëzimit dhe dokumentacionin përkatës.
Deliverable 4: Dokumentacioni i aktiviteteve të realizuara
Përshkrimi:
Dorëzimi i dokumentacionit të plotë të aktiviteteve të mbështetura, duke përfshirë lista pjesëmarrjeje, fotografi, formularë vlerësimi, materiale mbështetëse dhe informacion narrativ mbi realizimin e aktiviteteve.
Deliverable 5: Raporti përmbledhës i angazhimit
Përshkrimi:
Përgatitja e një raporti final që përmbledh të gjitha aktivitetet e mbështetura gjatë periudhës së angazhimit, përfshirë procesin e koordinimit me institucionet, përzgjedhjen dhe pjesëmarrjen e edukatoreve, organizimin e trajnimeve, shpërndarjen e materialeve, rezultatet e arritura, sfidat e hasura dhe rekomandimet për vazhdimësinë e ndërhyrjes.
4. Linja e raportimit
Asistenti/ja lokal/e do të raportojë drejtpërdrejt te Drejtorja Ekzekutive e YWCA Albania dhe do të bashkëpunojë ngushtësisht me ekipin e projektit për koordinimin, zbatimin dhe raportimin e aktiviteteve në nivel vendor.

